
Önkéntes Tűzoltó Egyesület Nagylózs

A Győr-Moson-Sopron Megyei Bíróság az Önkéntes Tűzoltó Egyesület Nagylózs (9482 Nagylózs, Kossuth u. 23.) alapszabályának 1998. november 13-án kelt módosítását tudomásul vette, és a társadalmi szervezetet kiemelkedően közhasznú szervezetté minősítette, melynek nyilvántartási száma: Pk. T. KH. 60.414/1989.

Az egyesület cél szerinti tevékenysége az önkéntes tűzoltás, mentés, katasztrófa-elhárítás, amely változatlan az alapítástól kezdődően.

Az elmúlt évekhez hasonlóan a közhasznúsági jelentésben a tárgyév legfontosabb - egyesületünket érintő – eseményeiről, a mentő tűzvédelmi és egyéb kárelhárítási tevékenység végzéséről, gazdálkodásunkról, valamint a közeljövő legaktuálisabb feladatairól szeretnék tájékoztatást adni.

Az egyes témákhoz kapcsolódóan - azonnal ismertetni fogom egyesületünk elmúlt 5 évben végzett munkáját és elért eredményeit is.

Kelt: Nagylózs, 2006. március 27.

Készítette:

Marton Árpád

ÖTE Nagylózs elnöke

I. A beszámolási időszakban rendezett versenyek, elért eredmények

A 2005. május 28-án Fertőendréden került megrendezésre az I. fokozatú tűzoltóverseny. Az egyesületünk által nevezhető versenycsapatok tagjai március végén megkezdték a felkészülést a CTIF szerelési szabályzat szerinti versenyre. 

Ezen rajok tagjai közül többen is tanulmányaikat lezáró vizsgákra készültek, így - érthető okok miatt - nem tudták összeegyeztetni a tanulmányi felkészülést és az újabb szerelési gyakorlatok végzését, melynek következtében nem indultunk e versenyen.   

2005. június 18-án községünkben rendezett „Tűzoltónap” programjába illesztve - a Győr-Moson-Sopron Megyei Tűzoltó Szövetség és egyesületünk közös szervezésében - került megrendezésre a IX. megyei szintű CTIF tűzoltóverseny. 

A nemzetközi szerelési szabályzat szerinti versenyeken az elmúlt években mindösszesen 10-12 raj versengett a legjobb helyezésekért, ami megyénkben működő egyesületek számát ismerve nagyon csekélynek mondható.

Örömünkre szolgált, hogy az elmúlt évben Petőháza női raja is csatlakozott a versenyző csapatok nem túl népes táborához, ugyanakkor szomorúsággal töltött el bennünket, hogy e verseny férfi kategóriájában a korábbi évek résztvevői közül többen is távolmaradtak. Így mindössze három női és hat férfiraj részvételével kezdődött meg a verseny, melyen egyesületünk mindkét kategóriában egy-egy csapattal képviseltette magát. 

Női rajunk 361 pontos eredményével, míg férfi rajunk 383,9 pontos eredményével - az előzetes várakozásnak megfelelően - magabiztosan szerezte meg az első helyezést.

Dicséretes, hogy a férfi csapatok versenyében rajunk által 34,5 ponttal megelőzött második helyezettnél női rajunk is 11,6 ponttal jobb teljesítményt produkált.    

Az eseményt követően férfi rajunk folytatta a felkészülést, hiszen az előző évekhez hasonlóan egyesületünk meghívást kapott a Burgenlandi tartományi tűzoltóversenyre is.

2005. július 01-02. között Eisenstadtban megrendezett 50. Burgenlandi tartományi tűzoltóversenyen férfi rajunk 357,43 pontos eredményével a külföldi csapatok versenyében a 8. helyezést érte el.  

Versenyző rajaink folyamatosan jó eredményeket értek el a különböző szintű hazai és nemzetközi versenyeken, így napjainkban az ország területén működő önkéntes tűzoltó egyesületek közül a legeredményesebben működők közé tartozhatunk.

A fenti állításomat úgy gondolom, hogy megfelelően alátámasztja az elmúlt 5 év eredményeit ismertető felsorolás. 

I. fokozatú verseny



Női raj három versenyen indult 3 x I. helyezés 

Férfi raj négy versenyen indult 3 x I. helyezés    1 x II. helyezés

Ifjúsági leány raj három versenyen indult           3 x I. helyezés

Gyermek fiú egy versenyen indult 1 x I. helyezés

Megyei CTIF verseny



2001-2005. női raj 5 x I. helyezés

2001-2005. férfi raj 5 x I. helyezés


Regionális CTIF verseny 








2003. női raj I. helyezés






2003. férfi raj I. helyezés

2003. ifjúsági fiú raj IX. helyezés (felnőtt férfi rajok versenyében)


Országos CTIF verseny 








2004. női raj II. helyezés






2004. férfi raj II. helyezés

Nemzetközi CTIF verseny 


2001. férfi raj bronz fokozat IX. helyezés 

Ausztriai tartományi verseny


2001. férfi raj bronz fokozat I. helyezés

2003. férfi raj bronz fokozat III. helyezés

2005. férfi raj bronz fokozat VIII. helyezés

Létesítményi tűzoltók országos versenye

2001. férfi raj 2 x I. helyezés

2002. férfi raj 2 x I. helyezés

2003. férfi raj 1 x V. helyezés

II. A mentő tűzvédelmi és kárelhárítási tevékenység végzése

2005-ben egyesületünket mindössze 11 esetben riasztották tűzoltási, tevékenység végzésére, amely az elmúlt év esetszámaival megegyezik. 

A kárelhárítást többnyire a Hivatásos Önkormányzati Tűzoltóságokkal együttműködve, illetve néhány esetben önállóan végeztük. 

A beavatkozásokban egyesületünk részéről összesen 55 fő vett részt, ez vonulásonként 5 fős átlagnak felel meg.

Tűzoltóink ezen beavatkozások során átlagosan 2,5 óra szolgálatot teljesítettek.

Újkér, Lövő, Pereszteg, Hidegség, Fertőhomok, Hegykő, Fertőszéplak, valamint községünk területén keletkezett tüzek megfékezésében és oltásában vettünk részt.
Vonultunk lakás, kazal, avar és nádas tüzekhez, de közreműködtünk erőgép tűzének oltásában és árokba csúszott járművek mentésében is.

Azt gondolom, hogy nincs könnyű helyzetben az, aki ma Magyarországon tiszta és egyértelmű képet szeretne kapni a mentő tűzvédelem terén szerepet vállaló, vagy segítségét felajánló önkéntesek kötelezettségeiről és jogairól.

A mai napig nem tisztázódott, hogy milyen szerepet szánnak az önkéntes tűzoltó egyesületeknek. 

Az ebből fakadó, valamint az önkéntesek segítségnyújtási törekvéseit elutasító, illetve az ilyen jellegű felajánlásait igénybe nem vevő magatartás bizonytalanságot ébreszt az egyesületekben, amely azok szétmorzsolódásához is vezethet. 

A megye tűzkár-statisztikai adatainak kedvező alakulása ellenére is úgy éreztük, hogy az elmúlt években kissé nélkülözve voltunk.

2001. és 2005. között összesen 99 esetben vonultunk tűzoltási tevékenység végzésére. A kárelhárításban 538 fő vett részt, amely vonulásonként 5-6 fős átlagnak felel meg.

Míg 2001-ben 33 esetben riasztották egyesületünket ez a szám 2005-ben már csak 11 volt.

Furcsa ez azért is, mert technikai eszköz ellátottságunk elérte az önkéntes tűzoltóságoknál kívánatos szintet, és az eszközök kezeléséhez szükséges alapvető ismeretekkel is rendelkeznek tűzoltóink.

A cél megfelelni a központi akaratnak, minél magasabb szinten ellátni a feladatokat, úgy hogy ez az állampolgárok érdekeit szolgálja, de mindez a jogszabályok adta keretek között maradjon. 

A jogszabályi hiányosságok, illetve bizonyos – nem éppen az állampolgárok fokozottabb védelmét szolgáló – rendelkezések szinte teljesíthetetlenné tették a fentiekben megfogalmazott cél elérését. 

Véleményem szerint nem az a legnagyobb probléma, ha valaki hibás döntést hoz, hanem az, ha nem látja be tévedését.

III. Beruházások, fejlesztések
Az elmúlt évben a benyújtott pályázatok elbírálásakor „mostoha gyermekként” kezelték egyesületünket – ami a köztestületté válás kapujában lévő egyesületnél több mint meglepő. 

A szertár bővítése tárgyában benyújtott pályázatunkra az ígért kiemelt támogatás helyett az önkéntes tűzoltó egyesületek részére maximálisan adható összegnek is csak a 44% kaptuk meg, amelyet építőanyag beszerzésre használtunk fel.

Egy közalapítvány által kiírt pályázaton nyert pénz felhasználásával egy légzőkészüléket, valamint kettő darab mentőálarcot sikerült beszerezni. 

Ennek ellenére megállapítható, hogy az elmúlt öt évben végrehajtott fejlesztések és beruházások soha nem látott fejlődést eredményeztek egyesületünk életében.  

2001-ben a pályázatokon nyert összegeket kiegészítve községünk önkormányzatának támogatásával sikerült beszereznünk modern híradástechnikai eszközöket. Így kerülhetett sor a gépjárműfecskendőbe lévő rádió adó-vevő készülék cseréjére, és három új kézi rádió vásárlására. 

Még ebben az évben sikerült 2 db Drager PSS 100 típusú légzőkészüléket vásárolni. Továbbá sor kerülhetett radiátorok cseréjére, a szertár teljes kifestésére, illetve megvalósulhatott az épületünk előtti betonozott terület megnövelése, majd a szerállások és a teljes betonozott felület leaszfaltozása.  

2002-ben a rendelkezésre álló pénzeszközök felhasználásával vásároltunk egy - a vállalt feladataink hatékonyabb és gyorsabb ellátásához elengedhetetlenül szükséges - jó felszereltségű és kifogástalan műszaki állapotú Steyr 790 TLF-A 4000 típusú középkategóriájú gépjárműfecskendőt. 

Szintén 2002-ben - a Győr-Moson-Sopron Megyei Tűzoltó Szövetség anyagi támogatásával - sikerült az elvárásainknak és a műszaki követelményeknek is megfelelő helyi riasztórendszert telepítetnünk, amely Nagylózs és a környező falvakban tartózkodó személyek riasztására is alkalmas. 

A rendszerhez Fertőszentmiklós és Hegykő Önkéntes Tűzoltó Egyesülete csatlakozott.
2003. évben a pályázatokon nyert összegek jóval az igényelt összegek alatt maradtak, így értelemszerűen a tervezett beszerzések, valamint feladatok végrehajtása ezen összegek felhasználásával nem vagy csak részben lett volna megvalósítható.  

A Belügyminisztériumhoz küldött kérelmünk elfogadását követően lehetőség nyílt a pályázati pénzek gépjárműfecskendő vásárlásra történő felhasználása, amely 2004. januárjában lehetővé tette egy Steyr 590 TLF-A 2000 típusú középkategóriájú gépjárműfecskendő beszerzését. 

A 2004. évi pályázati pénzeket, valamint községünk és a szomszédos települések önkormányzatai és a térségben működő gazdasági tevékenységet folytató vállalkozások támogatásait részben a gépjárműveink megfelelő elhelyezése érdekében szükségessé vált szertár bővítési munkálatok terveinek elkészítésére, valamint építőanyag beszerzésre használtunk fel.

Híradástechnikai rendszerünket is sikerült tökéletesíteni újabb stabil és mobil rádió adó-vevő készülékek beszerzésével. 

A műszaki felszereltségünk terén a legjelentősebb előrelépést a Rajna-Pfalzi Tűzoltó Szövetség felajánlását követően sikerült megtennünk. 

A Magyar Tűzoltó Szövetséghez benyújtott pályázatunk elbírálását követően egyesületünket tartották arra érdemesnek, hogy átvegye és üzemeltesse a közel 35 millió forint értékű járművet. 

IV. Egyesületi tagok elméleti és gyakorlati képzése

Az egyesületi tagok elméleti és gyakorlati képzése elengedhetetlenül fontos feladat, hiszen ennek hiányában a beavatkozások szakszerűsége sem garantálható, valamint az ilyen helyzetekben nagyobb veszélynek lennének kitéve tűzoltóink.

Az elmúlt évben egy rendkívül hasznos, a körzetközponti szerepvállaláshoz pedig szükséges kisgépkezelői képzésen vehetett részt egyesületünk több tagja. 

A képzés megszervezésére a Győr-Moson-Sopron Megyei Tűzoltó Szövetség által nyert pályázati pénz felhasználásával nyílt lehetőség.

A szertárépületünkben rendezett tanfolyam az elméleti képzés mellett bizonyos gyakorlati ismeretek megszerzéséhez is lehetőséget nyújtott. A képzésre összesen 33 fő jelentkezet, ahol tűzoltóink Fertőszentmiklós, Petőháza, Hegykő településekről érkezett tűzoltókkal sajátították el a hidraulikus feszítő-vágó berendezés, a korongos vágóberendezés, a motoros láncfűrész, az áramfejlesztő és a pneumatikus emelőpárnák biztonságos működtetésével kapcsolatos szabályokat. A tanfolyam még 2004. december 08-án kezdődött és 2005. február 10-11-én vizsgával zárult. A 30 fő sikeres vizsgázó közül egyesületünk 16 tagja szerzett képesítést.

A 40 órás alapképzés tekintetében 2005-ben újabb igény nem fogalmazódott meg egyesületünk részéről. 

Természetesen a tárgyévben is egyik alappillére volt az egyesületi munkának a gyakorlati képzés, amely elsősorban a különböző szerelési feladatok gyakoroltatásában és a riasztásos gépjármű-fecskendőről történő szerelések végzésében jelentkezett.

Az elmúlt öt évben 14 tagunk részesült 40 órás alapképzésben, így napjainkra egyesületünk 34 tagja vett részt a Győr-Moson-Sopron Megyei Tűzoltó Szövetség és a Győr-Moson-Sopron Megyei Katasztrófavédelmi Igazgatóság által közösen szervezett 40 órás tűzoltói alapképzésen.

A beszámolási időszakban a képzések megrendezésében, lebonyolításában is felajánlotta segítségét egyesületünk. 

Ennek köszönhetően három alkalommal az önkéntes tűzoltók, egy alkalommal a létesítményi tűzoltók részére szervezett képzésnek adott otthont szertárépületünk. 

Az elmúlt években is szem előtt tartottuk, hogy minden verseny egy komoly erőpróba, ahol csak úgy felelhetünk meg az elvárásoknak, ha folyamatosan nagy hangsúlyt fektetünk a felkészülésre is.
Nagy figyelmet szenteltünk tagjaink elméleti képzése mellett a gyakorlati képzésére is, amelynek érdekében tűzoltóink gyakran hajtottak végre magyar és nemzetközi versenyszabályzat szerinti, valamint riasztásos gépjármű-fecskendőről történő szerelési gyakorlatokat. 

Tűzoltóink rendszeresen részt vettek a vizesgyakorlatokon, ami az éves gyakorlati képzések egyfajta zárásának is tekinthető. Itt a személyi állomány tagjai tanúbizonyságot tehettek szakmai felkészültségükről, de vizsgáznak az általuk felkészített, illetve karbantartott technikai eszközök is.
A nemzetközi versenybírói felkészítő képzésekre is delegáltuk személyeket, továbbá igény esetén a versenyfeladatok gyakorlati végrehajtásának szemleltetésében, valamint a képzésen résztvevő személyek munkájának, megfigyelőképességének felmérésében is segítséget nyújtott férfi rajunk.

Lehetőségeinkhez mérten nagy hangsúlyt fektettünk az utánpótlás folyamatos biztosítására, amely garanciát jelenthet a sikeres folytatáshoz.

V. Egyesületünket érintő fontosabb események

Egyesületünk 2004-ben ünnepelte fennállásának 115 éves évfordulóját. 

A visszaemlékezésre és az ünneplésre a május 29-30-i „Falunapok” rendezvény keretében nyílt lehetőség. 

Itt kívántuk köszönetünket személyesen is kifejezni a Rajna- Pfalzi Tűzoltó Szövetség képviselőinek a nagy értékű műszaki mentőszer hivatalos átadás-átvételét követően, amely azonban a Magyar Tűzoltó Szövetség - már leköszönt - vezetőségének hibájából nem jöhetett létre, mivel az adományozókat elfelejtették meghívni.

Elsősorban ezen okok miatt 2005. június 18-án a köszönetnyilvánítás jegyében Tűzoltónapi rendezvényt szerveztünk. A programok között ünnepi gyűlés, CTIF tűzoltóverseny, szerelési bemutatók és kultúrműsorok szerepeltek. Az ünnepségen személyes jelenlétével megtisztelt bennünket a Győr-Moson-Sopron Megyei Katasztrófavédelmi Igazgatóság igazgatója, a Magyar Tűzoltó Szövetség irodavezetője, a Győr-Moson-Sopron Megyei Tűzoltó Szövetség elnöke, Sopron Megyei Jogú Város Hivatásos Önkormányzati Tűzoltóságának parancsnoka, a környező települések polgármesterei, a rendvédelmi szervek képviselői, valamint számos közéleti személyiség.

Szomorúan konstatáltuk, hogy – meghívásunk ellenére – rendezvényeink egyikén sem tudtak részt venni a BM Országos Katasztrófavédelmi Főigazgatóság illetőleg a Magyar Tűzoltó Szövetség vezetői.

A beszámolási időszak öt évéből négyben egyesületünk vállalta a CTIF nemzetközi szerelési szabályzat szerinti megyei versenyek megszervezését. Ebből három alkalommal a „Falunapi” rendezvény programjába illesztve, egy ízben pedig a már említett „Tűzoltónap” központi eseményeként került megrendezésre.  

Az elmúlt években, amikor arra lehetőségünk volt részvettünk a Horvátzsidányi Római Katolikus Egyházközség zarándoklatán, melyet a Péruska Mária Kápolna Emlékhelyre az önkéntes tűzoltók együvé tartozásáért szerveznek. 

A programokban jellemzően magyar - német - horvát nyelvű szentmise, kultúrműsor és baráti beszélgetés szerepelt.

A BM OKF képviselőjének 2004. decemberi látogatásán tapasztaltak szerint Nagylózs az önkéntes tűzoltósági feladatok ellátására tervezett egyesületek közül az egyike legjobban felkészülteknek. 

2006. április 12-én BM OKF Mentésszervezési, és Műszaki Főosztálya valamint a Győr-Moson-Sopron Megyei Katasztrófavédelmi Igazgatóság ellenőrzés folytatott az önkéntes tűzoltóság megalakulásához szükséges feltételek biztosítottságának vizsgálata tárgyában.

Az ellenőrzés egyik legmarkánsabb megállapítása szerint „A vonatkozó kormányrendeletben meghatározott feltételek alapvetően biztosítottak az önkéntes tűzoltóság megalakításához és a 2006 decemberével kezdődő működtetéshez.” 

A jövőbe tekintve megállapítható, hogy elsődleges és egyben legfontosabb feladatunk maradéktalanul megfelelni a vonatkozó jogszabályi előírásoknak. 
Komoly kihívást jelent számunkra a június 4-re tervezett CTIF megyei szintű verseny és a hagyományos vizes szerelési szabályzat szerinti verseny együttes megrendezése. A „Falunapi” rendezvény keretében szeretnénk színvonalas mindenki elvárásainak megfelelő és nem utolsó sorban jó hangulatú versenyt szervezni.

VI. Az egyesület gazdálkodása
B e v é t e l e k   2 0 0 5.

Önkormányzati támogatások

Nagylózs Polgármesteri Hivatal
250 000 Ft

Sopronkövesd Polgármesteri Hivatal
50 000 Ft

Ebergőc Polgármesteri Hivatal
30 000 Ft

Pereszteg Polgármesteri Hivatal
45 000 Ft

Pinnye Polgármesteri Hivatal
50 000 Ft

Összesen:
 425 000 Ft

Központi költségvetési támogatások, pályázatok

Belügyminisztérium pályázati támogatás
940 000 Ft

Nemzeti Civil Alapprogram
240 619 Ft

Biztonságos Magyarországért Közalapítvány 
600 000 Ft

Győr-Moson-Sopron Megyei Önkormányzat
50 000 Ft

Összesen:
1 830 619 Ft

Cégek által nyújtott támogatások

Autoliv Kft.
 200 000 Ft

Összesen:
 200 000 Ft

Egyéb bevételek

APEH SZJA 1%-a
154 559 Ft

APEH illeték visszautalás
2 000 Ft

Betétkamat jóváírás
5 836 Ft

Bank költség visszautalás
1 600 Ft

Tagdíjak
5 200 Ft

Összesen:
169 195 Ft

Előző évi maradvány
1 820 622 Ft

Mindösszesen:
4 445 436 Ft

K i a d á s o k   2 0 0 5. 

Személyi jellegű költségek

Közhasznú szervezet a vezető tisztségviselőinek nem nyújtott költségtérítést.

Anyagköltség és anyagjellegű szolgáltatások

Berendezési és felszerelési eszközök vásárlása 
1 237 375 Ft

Üzemanyag költség
88 535 Ft

Közüzemi díjak 
135 255 Ft

Berendezések, felszerelések karbantartása, javítása
70 647 Ft

Postaköltség
 5 485 Ft

Bankköltség
19 552 Ft

Telefonköltség
83 371 Ft

Újságok előfizetési díja
3 120 Ft

Biztosítások
294 269 Ft

Egyéb (rendezvény költségek, elemek, tisztítószerek, 

szerelési segédanyagok)
982 357 Ft

Összesen:
2 919 966 Ft


Nem anyagjellegű szolgáltatások

Tagsági díjak
 3 000 Ft

Összesen:
    3 000 Ft 

Mindösszesen:
2 922 966 Ft

Következő évre átvihető pénzkészlet
1 522 470 Ft
T e r v e z e t t   b e v é t e l e k   2 0 0 6. 

Önkormányzati támogatások

Nagylózs Polgármesteri Hivatal
250 000 Ft

Sopronkövesd Polgármesteri Hivatal
50 000 Ft

Ebergőc Polgármesteri Hivatal
30 000 Ft

Pereszteg Polgármesteri Hivatal
45 000 Ft

Pinnye Polgármesteri Hivatal
30 000 Ft

Összesen:
 405 000 Ft

Központi költségvetési támogatások, pályázatok

Összesen:
1 000 000 Ft

Cégek által nyújtott támogatások

Autoliv Kft.
 200 000 Ft

Összesen:
 200 000 Ft

Egyéb bevételek

APEH SZJA 1%-a
150 000 Ft

Betétkamat jóváírás
6 000 Ft

Tagdíjak
6 000 Ft

Összesen:
162 000 Ft

Előző évi maradvány
1 522 470 Ft

Mindösszesen:
3 289 470 Ft

T e r v e z e t t   k i a d á s o k   2 0 0 6. 

Személyi jellegű költségek

Közhasznú szervezet a vezető tisztségviselőinek nem nyújtott költségtérítést.

Anyagköltség és anyagjellegű szolgáltatások

Berendezési és felszerelési eszközök vásárlása 
1 500 000 Ft

Üzemanyag költség
90 000 Ft

Közüzemi díjak 
150 000 Ft

Berendezések, felszerelések karbantartása, javítása
100 000 Ft

Postaköltség
 5 000 Ft

Bankköltség
20 000 Ft

Telefonköltség
80 000 Ft

Újságok előfizetési díja
3 000 Ft

Biztosítások
300 000 Ft

Egyéb (rendezvény költségek, elemek, tisztítószerek, 

szerelési segédanyagok)
200 000 Ft

Összesen:
2 448 000 Ft


Nem anyagjellegű szolgáltatások

Nevezési díjak
20 000 Ft

Tagsági díjak
 3 000 Ft

Összesen:
    23 000 Ft 

Mindösszesen:
2 471 000 Ft

Következő évre átvihető pénzkészlet
818 470 Ft

